Legal Document

Category: 283

Text:
Συγκρότηση και λειτουργία της Οικονομικής και Κοινωνικής Επιτροπής του άρθρου 4 του Ν. 2218/1994.Εκπροσώπηση οργανώσεων στην Οικονομική και Κοινωνική Επιτροπή Οι οργανώσεις της παρ. 5 του άρθρου 4 του Ν. 2218/ 1994 εκπροσωπούνται στην οικονομική και κοινωνική επιτροπή που προβλέπεται στην ίδια παράγραφο ως εξής:. Οι Τοπικές Ενώσεις Δήμων και Κοινοτήτων (ΤΕΔΚ) από δύο εκπροσώπους από τους οποίους ένας εκπροσωπεί τους Δήμους και ο άλλος τις Κοινότητες Οι συνδικαλιστικές οργανώσεις των εργοδοτών από τρεις εκπροσώπους από τους οποίους ένας εκπρόσωπος των Βιομηχάνων, ένας εκπρόσωπος των Επαγγελματιών και Βιοτεχνών και ένας εκπρόσωπος των λοιπών επαγγελματιών φυσικών αποκλειστικά προσώπων που ασχολούνται με τη διακίνηση των αγαθών, τη μεταποίηση ή την παροχή υπηρεσιών Οι οργανώσεις των εργαζομένων από τρεις (3) εκπροσώπους από τους οποίους: - Ένας εκπρόσωπος των συνδικαλιστικών οργανώσεων των εργαζομένων του Ν. 1264/1982 όπως ισχύει κάθε φορά. - Ένας εκπρόσωπος των αγροτικών συνδικαλιστικών οργανώσεων και - Ένας εκπρόσωπος των συνδικαλιστικών οργανώσεων των επαγγελματιών άλλων, εκτός των ανωτέρω, κατηγοριών. Τα Επιμελητήρια από έναν εκπρόσωπο κάθε επιμελητήριο που λειτουργεί με μορφή Νομικού Προσώπου Δημοσίου Δικαίου και η Τοπική του αρμοδιότητα καλύπτει την Περιφέρεια της Νομαρχιακής Αυτοδιοίκησης Οι επιστημονικές οργανώσεις από έναν εκπρόσωπο κάθε επιστημονική οργάνωση που έχει την έδρα της στο νομό ή στη Νομαρχιακή Αυτοδιοίκηση και λειτουργεί με τη μορφή Νομικού Προσώπου Δημοσίου Δικαίου Οι συνεταιριστικές οργανώσεις από δύο εκπροσώπους από τους οποίους ένας εκπρόσωπος των αγροτικών συνεταιριστικών οργανώσεων και ένας εκπρόσωπος των αστικών συνεταιριστικών οργανώσεων και Οι εργαζόμενοι στη Νομαρχιακή Αυτοδιοίκηση από έναν εκπρόσωπο Η εκλογή των εκπροσώπων των ανωτέρω οργανώσεων γίνεται σύμφωνα με όσα ορίζονται στα επόμενα άρθρα 2 και 3 Η εκλογή των εκπροσώπων των οργανώσεων του άρθρου 1 στην Οικονομική και Κοινωνική Επιτροπή γίνεται από το όργανο των οργανώσεων αυτών που είναι κυρίαρχο σε επίπεδο νομαρχιακής αυτοδιοίκησης και το οποίο εκλέγει τα συλλογικά όργανα διοίκησης των ανωτέρω οργανώσεων στο επίπεδο αυτό Ειδικά για το νομό Αττικής: Η ΤΕΔΚ του νομού Αττικής εκλέγει εκπροσώπους για τις νομαρχιακές αυτοδιοικήσεις Ανατολικής και Δυτικής Αττικής και τα νομαρχιακά διαμερίσματα Αθηνών και Πειραιώς του νομού Τα Επιμελητήρια και οι Επιστημονικές οργανώσεις Αθηνών εκλέγουν εκπροσώπους και για τις νομαρχιακές αυτοδιοικήσεις Ανατολικής και Δυτικής ΑττικήςΔικαίωμα εκλογής - Τρόπος και διαδικασία εκλογής Μπορούν να εκλεγούν ως εκπρόσωποι: των ΤΕΔΚ οποιοσδήποτε Δήμαρχος ή Πρόεδρος Κοινότητας ή Δημοτικός ή Κοινοτικός σύμβουλος Δήμου ή Κοινότητας μέλους της ΤΕΔΚ Των Επιμελητηρίων και των Επιστημονικών Οργανώσεων οποιοδήποτε μέλος του Επιμελητηρίου ή της Επιστημονικής Οργάνωσης Των οργανώσεων εργοδοτών και εργαζομένων και των συνεταιριστικών οργανώσεων οποιοδήποτε μέλος πρωτοβάθμιας οργάνωσης της αντίστοιχης κατηγορίας οργανώσεων Των εργαζομένων στη Νομαρχιακή Αυτοδιοίκηση υπάλληλος της Νομαρχιακής Αυτοδιοίκησης, μόνιμος ή με σχέση εργασίας αορίστου χρόνου Υποψηφιότητες υποβάλλονται μέχρι και την ημέρα εκλογής στα αρμόδια, σύμφωνα με τις διατάξεις του παρόντος, όργανα για την εκλογή. Το όργανο αυτό μπορεί να εκλέξει και πρόσωπο το οποίο δεν υπέβαλε υποψηφιότητα. Η ψηφοφορία είναι μυστική. Κάθε εκλογέας ψηφίζει έναν μόνο υποψήφιο. Εκλέγεται ο υποψήφιος που πήρε τις περισσότερες ψήφους. Σε περίπτωση ισοψηφίας γίνεται κλήρωση. Για κάθε εκπρόσωπο εκλέγεται και ένας αναπληρωματικός. Ο αναπληρωματικός εκπρόσωπος παίρνει τη θέση του τακτικού σε περίπτωση θανάτου ή παραίτησης ή έκπτωσης λόγω αποβολής της ιδιότητας που αναφέρεται στην παρ. 1 του άρθρου 3. Το συλλογικό όργανο διοίκησης της αρμόδιας για την εκλογή εκπροσώπου οργάνωσης ή της πολυπληθέστερης οργάνωσης κατά περίπτωση γνωστοποιεί με έγγραφο στο Νομάρχη μέχρι 10 Δεκεμβρίου του δεύτερου και τέταρτου έτους της Νομαρχιακής περιόδου τους τακτικούς και αναπληρωματικούς εκπροσώπους που εκλέχτηκαν. Οι εκλογές προς ανάδειξη των εκπροσώπων γίνονται δύο τουλάχιστον μήνες πριν από τη λήξη του δεύτερου και του τέταρτου έτους της νομαρχιακής περιόδου. Η πρόσκληση για τη διενέργεια της εκλογής γίνεται από τα οικεία διοικούντα όργανα των Οργανώσεων, σε περίπτωση δε που αυτά αδρανήσουν εφαρμόζονται οι σχετικές καταστατικές τους διατάξεις. Προσφυγές κατά του κύρους των εκλογών ασκούνται ενώπιον της Επιτροπής του άρθρου 18 του Ν. 2218/1994, οι διατάξεις του οποίου εφαρμόζονται αναλόγως για την εκδίκασή της. Οποιαδήποτε προσφυγή δεν έχει ανασταλτικό αποτέλεσμα. Η ακύρωση της εκλογής δεν επηρεάζει το κύρος γνωμοδότησης της Επιτροπής που εκδόθηκε μέχρι τη δημοσίευση της ακυρωτικής απόφασης. Οι εκπρόσωποι εκλέγονται για θητεία δύο χρόνων που αρχίζει την πρώτη Ιανουαρίου του πρώτου και τρίτου έτους της νομαρχιακής περιόδου Οι οργανώσεις έχουν δικαίωμα να ανακαλούν τους εκπροσώπους τους οποτεδήποτε. Η ανάκληση όπως και η αντικατάσταση εκπροσώπων που παραιτήθηκαν, πέθαναν κ.λπ. γίνεται από το όργανο και με τη διαδικασία που εκλέχτηκαν. Οι εκλεγόμενοι νέοι εκπρόσωποι διανύουν το υπόλοιπο της διετούς θητείας. Ο εκπρόσωπος εκπίπτει αυτοδικαίως από τη θέση του αν αποβάλλει την ιδιότητα του μέλους της οργάνωσης την οποία εκπροσωπεί Η Επιτροπή συνέρχεται σε πρώτη συνεδρίαση στις αρχές του πρώτου και του τρίτου χρόνου της νομαρχιακής περιόδου ύστερα από πρόσκληση του Νομάρχη, προκειμένου να συγκροτηθεί σε σώμα Στη συνεδρίαση αυτή στην οποία προεδρεύει ένας σύμβουλος του Νομαρχιακού Συμβουλίου, που ορίζεται από το Νομάρχη η Επιτροπή εκλέγει από τα μέλη της με μυστική ψηφοφορία τον πρόεδρο, τον αντιπρόεδρο και το γραμματέα της. Εκλέγεται όποιος συγκεντρώσει την απόλυτη πλειοψηφία των παρόντων. Αν δεν επιτυγχάνεται αποτέλεσμα ύστερα από δύο διαδοχικές ψηφοφορίες, εκλέγεται όποιος λάβει στην τρίτη ψηφοφορία τη σχετική πλειοψηφία των παρόντων. Αν στην τρίτη ψηφοφορία δύο ή περισσότεροι λάβουν ίσο αριθμό ψήφων, ο σύμβουλος που προεδρεύει ενεργεί μεταξύ τους κλήρωση. Καθήκοντα ειδικού γραμματέα στη συνεδρίαση αυτή ασκεί το μέλος της Επιτροπής που ορίζεται από τον ασκούντα καθήκοντα προέδρου σύμβουλο του Νομαρχιακού Συμβουλίου. Αν δεν επιτευχθεί εκλογή για οποιονδήποτε λόγο ή η συνεδρίαση ματαιωθεί, επειδή δεν σχηματίστηκε απαρτία, η συνεδρίαση επαναλαμβάνεται την ημέρα και ώρα που ορίζεται από τον Προεδρεύοντα νομαρχιακό σύμβουλο και εφαρμόζονται αναλόγως οι διατάξεις της προηγουμένης παραγράφου. Αν και στη δεύτερη συνεδρίαση δεν επιτευχθεί εκλογή ο Πρόεδρος, ο Αντιπρόεδρος και ο Γραμματέας της Επιτροπής ορίζονται από τον Προεδρεύοντα σύμβουλο. Παραίτηση από το αξίωμα του Προέδρου του Αντιπροέδρου ή του Γραμματέα της Επιτροπής υποβάλλεται στην Επιτροπή και θεωρείται ότι έχει συντελεσθεί από την κατάθεση της στο πρωτόκολλο της Νομαρχιακής Αυτοδιοίκησης. Στη θέση των παραιτηθέντων η επιτροπή εκλέγει νέα πρόσωπα με τη διαδικασία των προηγούμενων παραγράφων. Σε περίπτωση ταυτόχρονης παραίτησης Προέδρου και Αντιπροέδρου η επιτροπή συγκαλείται σε συνεδρίαση από το Νομάρχη. Η Επιτροπή έχει απαρτία όταν τα παρόντα μέλη είναι περισσότερα από τα απόντα και οι αποφάσεις της παίρνονται με την πλειοψηφία των παρόντων. Για τη λειτουργία της Επιτροπής εφαρμόζονται αναλόγως οι διατάξεις των παραγράφων 6, εκτός του πρώτου εδαφίου, 7 εκτός από τα εδάφια έκτο, έβδομο και όγδοο, 10 εδάφιο πρώτο, 11 έως 15 και 16 εδάφια πρώτο έως τέταρτο του άρθρου 14 του Ν. 2218/1994. Ο Πρόεδρος καλεί την Επιτροπή σε συνεδρίαση τουλάχιστον τρεις (3) φορές το χρόνο καθώς και όταν κρίνει σκόπιμο ή ζητήσει τη συνεδρίαση ο νομάρχης ή νομαρχιακή επιτροπή ή το 1 /3 του αριθμού των μελών της. Ο Νομάρχης και οι πρόεδροι των Νομαρχιακών Επιτροπών μπορούν να παρίστανται στις συνεδριάσεις της Επιτροπής και να παίρνουν το λόγο χωρίς δικαίωμα ψήφου.Αποζημίωση μελών Επιτροπής Στα μέλη της Επιτροπής των οποίων η κατοικία βρίσκεται σε απόσταση μεγαλύτερη των δέκα χιλιομέτρων από τον τόπο συνεδρίασης ή σε νησί άλλο από εκείνο στο οποίο βρίσκεται ο τόπος συνεδρίασης καταβάλλονται τα έξοδα κίνησης και διανυκτέρευσης τα οποία καθορίζονται με απόφαση του Νομαρχιακού Συμβουλίου Στις Νομαρχιακές Αυτοδιοικήσεις με περιφέρεια την περιφέρεια δύο ή περισσότερων νομών ή Νομαρχιών λειτουργεί Οικονομική και Κοινωνική Επιτροπή μόνο στα Νομαρχιακά Διαμερίσματα. Οι διατάξεις του παρόντος Προεδρικού Διατάγματος εφαρμόζονται αναλόγως. Η Οικονομική και Κοινωνική Επιτροπή Νομαρχιακής Αυτοδιοίκησης στην οποία δεν υπάρχει ή δεν έχει κατά τόπο αρμοδιότητα κάποιος από τους φορείς της παραγράφου 1 του άρθρου 1 συγκροτείται νόμιμα χωρίς τους εκπροσώπους του φορέα αυτού Κατά την πρώτη εφαρμογή του θεσμού της Νομαρχιακής Αυτοδιοίκησης οι προβλεπόμενες από τις διατάξεις του διατάγματος αυτού διαδικασίες εκλογής εκπροσώπων, συγκρότησης και έναρξης λειτουργίας της Οικονομικής και Κοινωνικής Επιτροπής ολοκληρώνονται μέσα στο πρώτο εξάμηνο του έτους 1995. Στον Υπουργό Εσωτερικών αναθέτουμε τη δημοσίευση και εκτέλεση του παρόντος διατάγματος.